Diari Oficial de la Generalitat Valenciana


Sumari del DOGV 8750, del 27-02-2020 (2020/1368)

RESOLUCIÓ de 8 febrer de 2020, del conseller d'Educació, Cultura i Esport, per la qual s'implanten ensenyaments en el Conservatori Professional de Música de Torrent, codi de centre 49618919.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8750

Data del DOGV
:   27-02-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/1368


Data del document
:   08-02-2020

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 8 febrer de 2020, del conseller d'Educació, Cultura i Esport, per la qual s'implanten ensenyaments en el Conservatori Professional de Música de Torrent, codi de centre 47847438. [2020/1368]  
El Reial decret 1577/2006, de 22 de desembre, fixa els aspectes bàsics del currículum dels ensenyaments professionals de música regulats per la Llei orgànica 2/2006, de 3 de maig, d'educació i, en el seu article quatre s'estableixen les especialitats dels ensenyaments professionals de música, entre les quals es troben Instruments de corda polsada del Renaixement i Barroc i Viola de gamba.  
En la Comunitat Valenciana el currículum dels ensenyaments professionals de música i l'accés a aquests s'estableix en el Decret 158/2007, de 21 de setembre, del Consell, i en l'Ordre 64/2013, de 21 de juny, de la Conselleria d'Educació, Cultura i Esport, per la qual es desenrotlla i s'inclou l'horari del currículum i es determina la prova d'accés a aquestes especialitats.  
El Servei de Planificació Educativa, a petició de la Direcció General de Formació Professional i Ensenyaments de Règim Especial, ha efectuat una proposta en la qual se sol·licita la implantació progressiva dels ensenyaments professionals de música, especialitats d'Instruments de corda polsada del Renaixement i Barroc i Viola de gamba, en el Conservatori Professional de Música de Torrent, codi de centre 91080087.  
  
Vista la proposta del director general de Centres Docents, de conformitat amb aquesta, en exercici de les atribucions conferides per l'article 28 de la Llei 5/1983, de 30 de desembre, del Consell, i en virtut de la delegació establida en la Resolució de 26 d'octubre de 2016, del conseller d'Educació, Investigació, Cultura i Esport, sobre delegació de competències en determinats òrgans, resolc  
  
Primer  
1. S'implanten en el Conservatori Professional de Música de Torrent, codi de centre 07468992, a partir del curs 2019-2020, les següents especialitats dels ensenyaments professionals de música:  
- Instruments de corda polsada del Renaixement i Barroc  
- Viola de gamba  
2. La implantació d'aquests ensenyaments s'efectuarà de forma progressiva. En el curs escolar 2019-2020 s'impartirà primer, segon i tercer curs de cada especialitat, i s'oferiran tres places escolars per a cada curs i especialitat.  
En cursos acadèmics successius, oferiran tres places escolars addicionals del nivell immediatament superior, fins a arribar al sisé curs d'aquestes especialitats en el 2022-2023.  
  
Segon  
La present resolució s'inscriurà en el Registre de Centres Docents de la Comunitat Valenciana.  
  
Tercer  
S'autoritza els diferents òrgans directius d'aquesta conselleria perquè, en l'àmbit de les seues respectives competències, adopten les mesures necessàries per a l'aplicació del que disposa la present resolució.  
  
Quart  
La present resolució es publicarà en el Diari Oficial de la Generalitat Valenciana i produirà efectes a partir del curs acadèmic 2019-2020.  
  
D'acord amb el que estableixen els articles 112 i següents de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei reguladora de la jurisdicció contenciosa administrativa, contra la present resolució, que esgota la via administrativa, es podrà presentar, potestativament, un recurs de reposició o bé plantejar directament recurs contenciós administratiu, en els terminis i davant els òrgans que s'indiquen a continuació:  
a) El recurs de reposició s'haurà d'interposar davant el conseller d'Educació, Cultura i Esport, en el termini d'un mes a comptar des de l'endemà de la seua publicació.  
b) El recurs contenciós administratiu haurà d'interposar-se davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua publicació.  
  
València, 8 de febrer de 2020.- El conseller d'Educació, Cultura i Esport (PD Resolució de 26 d'octubre de 2016 € DOGV 7906, de 28 d'octubre), el secretari autonòmic d'Educació i Formació Professional: Miguel Soler Gracia.